18 de setembre

El 18 de setembre és el dos-cents seixanta-unè dia de l'any del calendari gregorià i el dos-cents seixanta-dosè en els anys de traspàs. Queden 104 dies per finalitzar l'any.

Esdeveniments 
Països Catalans
 1714, Catalunya: Una setmana més tard de la desfeta de Barcelona, cau Cardona en arribar l'ordre de rendició, esdevenint Cardona el darrer baluard de la Catalunya continental.
Resta del món
 14 - Roma, Imperi Romà: Tiberi és confirmat com a Emperador pel Senat.
 1502 - Puerto Limón, Costa Rica: Cristòfol Colom, en el seu quart viatge a Amèrica, arriba on avui hi ha aquesta ciutat.
 1794 - Sprimont, Ducat de Limburg: Batalla de Sprimont.
 1810 - Xile: S'instal·la a Santiago la Primera Junta de Govern, primer antecedent per a la independència i actualment és celebrada com a data de les "Fiestas Patrias" a Xile.
 1814 - Viena: El Congrés de Viena comença per a determinar la nova divisió territorial dels estats europeus després de la desfeta francesa.
 1851 - Estats Units: Es funda el diari The New York Times.
 1868 - Cadis, Espanya: el general Prim i el brigadier Topete revolten els seus efectius contra el règim isabelí: amb la publicació del manifest "España con honra", hi comença la Gloriosa, que en dies successius s'estendrà per tot el litoral mediterrani espanyol I República Espanyola.
 1873 - Filadèlfia, Estats Units: S'inicia el Pànic de 1873, desencadenada per la fallida de l'entitat bancària de Filadèlfia Jay Cooke and Company.
 1895 - Daniel David Palmer realitza el primer ajustament quiropràctic
 1906 - Un tifó amb tsunami mata una xifra estimada de 10.000 persones a Hong Kong
 1928 - Juan de la Cierva creua el Canal de la Mànega amb l'autogir, l'antecedent de l'helicòpter.
 1970 - Sant Sebastià: El militant del PNB Joseba Elósegui Odriozola es cala foc davant Francisco Franco al frontó d'Anoeta com a protesta pel procés de Burgos.
 1990 - Liechtenstein esdevé membre de l'ONU.
 2005 - Alemanya: S'hi celebren les eleccions generals en què la democratacristiana Angela Merkel obté 0,9 punts més que Gerhard Schröder (SPD), el fins aleshores canceller (pràcticament un empat); amb aquest resultat Angela Merkel esdevindrà, el 22 de novembre, la primera dona que ocupa la cancelleria del país.
 2005 - l'Afganistan: en un clima de violència (hi assassinen mitja dotzena de candidats) s'hi celebren eleccions generals a la Wolesi Jirga (Cambra baixa de l'Assemblea Nacional) i als consells provincials; els resultats no se sabran fins al 12 de novembre.
 2014 - Escòcia: se celebra el referèndum sobre la independència.
 2015 - Estats Units: Esclata l'escàndol de les emissions dels motors i del programari manipulat per Volkswagen

Naixements 
Països Catalans
 1863 - Godella, l'Horta Nord: Lambert Alonso i Torres, tenor i pintor valencià (m. 1929).
 1893 - Sabadell: Gustau Vila i Berguedà, Grapa, dibuixant i caricaturista català (n. 1955).
 1911 - Barcelona: Carmen Kurtz, escriptora catalana en llengua castellana (m. 1999).
 1916 - Barcelona: Mercedes Salisachs Roviralta, escriptora catalana que escrivia en castellà (m. 2014).
 1923 - Barcelona (Barcelonès): Xavier Valls i Subirà, pintor català, pare de Manuel Valls i Galfetti.
 1942 - Barcelonaː Rosa Maria Subirana i Torrent, historiadora de l'art catalana que ha estat directora del Museu Picasso.
 1950 - València: Empar de Lanuza Hurtado, escriptora valenciana de literatura infantil en català i castellà.
 1973 - 
 Sant Sadurní d'Anoia: Dolors Montserrat i Montserrat, advocada i política catalana.
 Igualada: Neus Sanz i Escobar, actriu catalana de teatre, televisió i cinema.
 1978 - Reus: Irache Quintanal, atleta catalana especialitzada en proves de llançament.

Resta del món
 53 - Itàlica, Bètica, Imperi Romà: Marc Ulpi Trajà, emperador romà des del 98 (m. 117).
 1587 - Florènciaː Francesca Caccini, compositora i intèrpret del primer Barroc. primera autora d'una òpera (m. ca.1640).
 1893 - Sydney, Austràlia: Arthur Benjamin, compositor i pianista australià (m. 1960).
 1897 - Sant Sebastià, País Basc: Pablo Sorozábal Mariezkurrena, compositor basc (m. 1988).
 1905 - Estocolm, Suècia: Greta Garbo, actriu sueca.
 1907 - Redondo Beach, Califòrnia (EUA): Edwin McMillan, físic nord-americà, Premi Nobel de Química de 1951 (m. 1991).
 1912 - Chimbarongo, Regió d'O'Higginsː María de la Cruz Toledo, política xilena primera senadora del seu país (m. 1995).
 1922 - San Antonio, Texasː Dorothy Thomas, hematòloga estatunidenca, mare del trasplantament de medul·la (m. 2015).
 1923 - 
 París: Anna de Borbó-Parma, reina de Romania (m. 2016).
 Stockton-on-Tees, Comtat de Durham, Anglaterra: Peter Smithson, arquitecte.
 1951 - Fort Lee (Virgínia), EUA): Douglas Colvin, conegut com a Dee Dee Ramone, músic de rock estatunidenc, baixista de The Ramones (m. 2002).
 1954 - Mont-real, Quebec: Steven Pinker, psicòleg experimental, científic cognitiu, lingüista i escriptor quebequès.
 1960 - Madrid: Elena Valenciano Martínez-Orozco, política espanyola; ha estat diputada al Congrés i eurodiputada.
 1961:
 Alonsotegi, País Basc, Espanya: Iñigo Urkullu Renteria, polític basc, d'ideologia nacionalista basca.
 Westwood, Nova Jersey (EUA): James Gandolfini, actor estatunidenc (m. 2013).
 1971:
 Plano (Texas), EUA: Lance Armstrong, ciclista estatunidenc.
 Krasnodar (Rússia): Anna Netrebko (en rus: Анна Юрьевна Нетребко), soprano russa nacionalitzada austríaca des del 2006.
 1973 - Welkom, Sud-àfrica: Mark Shuttleworth, informàtic, empresari i el primer astronauta sud-africà.
 1976 - Frankfurt del Mainː Sabine Hossenfelder, investigadora alemanya especialitzada en física teòrica i gravetat quàntica.
 1981 - Rotaː Teresa Rodríguez, filòloga, professora i activista política andalusa, diputada en el Parlament d'Andalusia
 1987 - Lisboaː Luísa Sobral, cantant i compositora portuguesa.

Necrològiques 
Països Catalans
 1834 - Igualada: Joan Romagosa i Pros, militar carlí, mor afusellat.
 1970 - Barcelona: Eduard Fontserè i Riba, meteoròleg i sismòleg català.
 1979 - Barcelona: Josep Pascual i Vila, químic català (n. 1895).
 1989 - Barcelona: Antoni Vila i Arrufat, pintor i gravador català.
 2003 - Barcelona: Josep Pedreira i Fernández, editor i escriptor català, creador dels Llibres de l'Óssa Menor (n. 1917).
 2007 - Terrassaː Francisca Redondo Cubero, activista i política terrassenca (n.1915).

Resta del món

 1598 - Fushimi (Japó): Toyotomi Hideyoshi, succesor de Nobunaga i unificador del Japó (n. 1536/37).

 1783 - Sant Petersburg, Rússia: Leonhard Euler, matemàtic suís (n. 1707).
 1863 - Madrid: Pedro Calvo Asensio, polític, farmacèutic, periodista i dramaturg (n. 1821).
 1908 - La Corunya, Emilia Calé Torres, escriptora espanyola (n. 1837).
 1961 - Ndola (Zàmbia): Dag Hammarskjöld, polític i diplomàtic suec, Premi Nobel de la Pau de l'any 1961 (n.1905).
 1939 - Pembrokeshire (Gal·les): Gwendolen Mary John, més coneguda com a Gwen John ,artista gal·lesa (n. 1876).
 1965 - Buenos Aires, Argentina: Regina Pacini, soprano i primera dama argentina (n. 1871).
 1967 - Cambridge (Anglaterra): John Douglas Cockcroft, físic anglès, Premi Nobel de Física de 1951 (n. 1897).
 1968 - Nova York, Estats Units: Franchot Tone, actor estatunidenc.
 1970 - Londres (Anglaterra): Jimi Hendrix, guitarrista nord-americà (n. 1942).
 1973 - Hannover, Baixa Saxònia: Mary Wigman, coreògrafa i ballarina alemanya de dansa expressionista.
 1980 - Silver Spring, Marylandː Katherine Anne Porter, escriptora, periodista i activista política (n. 1890).
 2004 - Los Angeles, Califòrnia, EUA: Russ Meyer, productor i director de cinema eròtic estatunidenc.
 2008 - Colonia, Alemanya: Mauricio Kagel, compositor argentí (n. 1931).
 2020 - Brooklyn: Ruth Bader Ginsburg, jutgessa associada al Tribunal Suprem dels Estats Units nomenada per Bill Clinton.

Festes i commemoracions 
 Santoral: sants Ferriol de Viena, màrtir; Ferriol de Llemotges, bisbe; Josep de Copertino, patró dels astronautes

Referències 

18